HRT-OV novinar Andrej Rašljanin sinoć je izvještavao s Trga bana Jelačića nakon utakmice Hrvatske s Argentinom, a navijači su se potrudili da mu zadaju dosta muke.

Društvene mreže najviše je oduševio nepoznati navijač u sivoj majici koji je radio grimase dok je nesretni novinar pokušavao izvijestiti Hrvatsku o euforiji koja vlada na zagrebačkom trgu.

Nakon što je jedno vrijeme stajao kraj njega i privlačio pozornost gledatelja na sebe, novinara je - poljubio u obraz.

U međuvremenu se Rašljaninu iza leđa prošetao još jedan nestašni navijač koji je s majicom oko vrata izveo nekoliko "gledajte u mene" pokreta.

Tekst se nastavlja ispod oglasa

Nisu to bili jedini problemi s kojima se nesretni novinar morao boriti na Trgu bana Jelačića - u jednom trenutku su ga potpuno okružili navijači koji su vrištali i povlačili ga za košulju dok ih je on pokušavao odgurnuti i ostati na nogama.

Tješiti ga može jedino da je prije toga dobio puse u oba obraza od dvije simpatične navijačice.